CELEX: 32010D0256
Language: sl
Date: 2010-04-30 00:00:00
Title: 2010/256/: Sklep Komisije z dne 30. aprila 2010 o spremembi Odločbe 92/216/EGS glede objave seznama usklajevalnih organov za tekmovanja s konji (notificirano pod dokumentarno številko C(2010) 2630) (Besedilo velja za EGP)

5.5.2010   
            
            
               SL
            
            
               Uradni list Evropske unije
            
            
               L 112/8
            
         SKLEP KOMISIJE
   z dne 30. aprila 2010
   o spremembi Odločbe 92/216/EGS glede objave seznama usklajevalnih organov za tekmovanja s konji
   (notificirano pod dokumentarno številko C(2010) 2630)
   (Besedilo velja za EGP)
   (2010/256/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 90/428/EGS z dne 26. junija 1990 o prometu s kopitarji, namenjenimi tekmovanjem, in o določitvi pogojev za udeležbo na tekmovanjih (1), ter zlasti člena 4(3) Direktive,
   ob upoštevanju naslednjega:
   
               (1)
            
            
               Direktiva 90/428/EGS določa pogoje o prometu s kopitarji, namenjenimi tekmovanjem, in pogoje za njihovo udeležbo na tekmovanjih. Zlasti člen 4(2) navedene direktive določa, da lahko države članice prek organov, ki so v ta namen uradno odobreni ali priznani, pridržijo določen delež denarnega nagradnega sklada ali dobička iz nekaterih tekmovanj ali vrst tekmovanj iz navedenega člena za zaščito, razvoj in izboljšanje reje.
            
         
               (2)
            
            
               Države članice v skladu s členom 1(2) Odločbe Komisije 92/216/EGS z dne 26. marca 1992 o zbiranju podatkov o tekmovanjih za kopitarje iz člena 4(2) Direktive Sveta 90/428/EGS (2) sporočijo Komisiji imena in naslove usklajevalnih organov, imenovanih za zbiranje potrebnih podatkov glede tekmovanj in razdelitve sredstev iz člena 4(2) Direktive 90/428/EGS, Komisija pa jih objavi.
            
         
               (3)
            
            
               Direktiva Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju (3) je med drugim spremenila člen 4(2) Direktive 90/428/EGS in na države članice prenesla obveznost, da objavijo na voljo informacije, zbrane pod njihovo pristojnostjo.
            
         
               (4)
            
            
               V skladu s členom 4(2) Direktive 90/428/EGS je zdaj vsaka država članica pristojna za obveščanje drugih držav članic in javnosti glede uporabe možnosti iz prve alinee člena 4(2) navedene direktive in meril za razdelitev sredstev iz druge alinee člena 4(2).
            
         
               (5)
            
            
               Kot na drugih področjih zakonodaje Evropske unije, na katerih so bili z Direktivo 2008/73/ES uvedeni postopki za objavo informacij na spletu, se zdi potrebno, da Komisija pomaga državam članicam in javnosti, da dostopajo do takšnih informacij, z zagotovitvijo spletne strani, na kateri države članice objavijo povezave do svojih nacionalnih spletnih strani.
            
         
               (6)
            
            
               Države članice morajo imeti dovolj časa za oblikovanje svojih nacionalnih spletnih strani. Zato se morajo spremembe iz tega sklepa začeti uporabljati s 1. majem 2010.
            
         
               (7)
            
            
               Odločbo 92/216/EGS je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za zootehniko –
            
         SPREJELA NASLEDNJI SKLEP:
   Člen 1
   Odstavek 2 člena 1 Direktive 92/216/EGS se nadomesti z naslednjim:
   
      „2.   Vsaka država članica na spletni strani objavi ime in naslov usklajevalnega organa, imenovanega v skladu z odstavkom 1, in tako z njim seznani Komisijo, druge države članice in javnost.
      3.   Za pomoč državam članicam pri objavi navedenih podatkov zagotovi Komisija spletno stran, na kateri države članice objavijo povezave do svojih spletnih strani, oblikovanih v skladu z odstavkom 2.
      Države članice posredujejo Komisiji navedene povezave najpozneje do 30. aprila 2010.“
   
   Člen 2
   Ta sklep se uporablja od 1. maja 2010.
   Člen 3
   Ta sklep je naslovljen na države članice.
   
      V Bruslju, 30. aprila 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 224, 18.8.1990, str. 60.
   
      (2)  UL L 104, 22.4.1992, str. 77.
   
      (3)  UL L 219, 14.8.2008, str. 40.